Document ID: 31998R2784

ΚΑΝΟΝΙΣΜΟΣ (ΕΚ) αριθ. 2784/98 ΤΗΣ ΕΠΙΤΡΟΠΗΣ της 22ας Δεκεμβρίου 1998 που συμπληρώνει το παράρτημα του κανονισμού (ΕΚ) αριθ. 2400/96 σχετικά με την καταχώρηση ορισμένων ονομασιών στο μητρώο των προστατευμένων ονομασιών προέλευσης και των προστατευμένων γεωγραφικών ενδείξεων που προβλέπεται στον κανονισμό (ΕΚ) αριθ. 2081/92 του Συμβουλίου, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), όπως τροποποιήθηκε τελευταία από τον κανονισμό (ΕΚ) αριθ. 1068/97 της Επιτροπής (2), και ιδίως το άρθρο 6 παράγραφοι 3 και 4,
Εκτιμώντας:
ότι, σύμφωνα με το άρθρο 5 του κανονισμού (ΕΟΚ) αριθ. 2081/92, το Ηνωμένο Βασίλειο και η Γαλλία διαβίβασαν στην Επιτροπή αιτήσεις καταχώρησης ως γεωγραφικές ενδείξεις για πολλές ονομασίες 7
ότι διαπιστώθηκε, πως σύμφωνα με το άρθρο 6 παράγραφος 1 του εν λόγω κανονισμού, οι εν λόγω αιτήσεις είναι σύμφωνες με τον κανονισμό αυτό, και κυρίως ότι περιλαμβάνουν όλα τα στοιχεία που προβλέπονται στο άρθρο 4 7
ότι καμία ένσταση κατά την έννοια του άρθρου 7 του εν λόγω κανονισμού δεν διαβιβάστηκε στην Επιτροπή μετά από τη δημοσίευση στην Επίσημη Εφημερίδα των Ευρωπαϊκών Κοινοτήτων (3), των ονομασιών που εμφαίνονται στο παράρτημα του παρόντος κανονισμού 7
ότι, κατά συνέπεια, οι ονομασίες αυτές αξίζει να καταχωρηθούν στο μητρώο των προστατευμένων ονομασιών προέλευσης και των προστατευμένων γεωγραφικών ενδείξεων και, επομένως, να προστατεύονται σε κοινοτικό επίπεδο ως προστατευμένες γεωγραφικές ενδείξεις 7
ότι το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2400/96 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 2139/98 (5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2400/96 συμπληρώνεται με τις ονομασίες που εμφαίνονται στο παράρτημα του παρόντος κανονισμού και οι ονομασίες αυτές καταχωρούνται στο μητρώο των προστατευμένων ονομασιών προέλευσης και των προστατευμένων γεωγραφικών ενδείξεων ως προστατευμένες ενδείξεις, όπως προβλέπεται στο άρθρο 6 παράγραφος 3 του κανονισμού (ΕΟΚ) αριθ. 2081/92.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1998.

Labels: 3
17
6